-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

1.  ประวัติความเป็นมาและการเปลี่ยนแปลงที่สำคัญ

ประวัติความเป็นมา

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด ได้จดทะเบียนจัดตั้งเป็นบริษัทจำกัด เมื่อวันที่
29 กรกฎาคม พ.ศ. 2537 ด้วยทุนจดทะเบียนเริ่มแรก 1,000,000 บาท
บริษัทก่อตั้งโดยกลุ่มวิศวกรซึ่งมีความเชี่ยวชาญในงานวิศวกรรมและเทคโนโลยีทางวิศวกรรม
นำโดยนายประสงค์ สุวิวัฒน์ธนชัยเพื่อประกอบธุรกิจรับเหมาก่อสร้าง
โดยลักษณะงานของบริษัทมุ่งเน้นที่งานสาธารณูปโภคขนาดกลางและขนาดใหญ่
ที่ต้องอาศัยความเชี่ยวชาญในด้านบริหารการจัดการและการเลือกใช้เทคโนโลยีระดับสูงให้เหมาะสม
เช่น งานก่อสร้างสะพานโครงสร้างเหล็กและสะพานโครงสร้างคอนกรีตเสริมเหล็ก
งานก่อสร้างอุโมงค์รถยนต์ลอดใต้ทางแยก
งานก่อสร้างทางพื้นคอนกรีตเสริมเหล็กและแอลฟัลท์ติกคอนกรีต
งานระบบสาธารณูปโภคใต้ดินทั้งไฟฟ้า ประปา และโทรศัพท์ งานก่อสร้างเขื่อนและกำแพง
กันดิน เป็นต้น ในโครงการรับเหมาก่อสร้างที่มีขนาดใหญ่มูลค่าโครงการสูง
หรือเป็นโครงการที่ต้องอาศัยความชำนาญหรือเทคโนโลยีเฉพาะด้าน
หรือมีข้อกำหนดจากผู้ว่าจ้างโดยเฉพาะ หรือ เพื่อให้มีคุณสมบัติครบถ้วนในการ
เข้าร่วมประมูล โครงการนั้นๆ จะมีการร่วมทุนกับบริษัทอื่นในลักษณะของกิจการร่วมค้า (Joint
Venture) และกลุ่ม
นิติบุคคลร่วมทำงาน (Consortium)

บริษัทมีลูกค้าที่สำคัญ คือ ภาครัฐบาลและรัฐวิสาหกิจ เช่น กรุงเทพมหานคร กรมทางหลวง
กรมทางหลวงชนบท การไฟฟ้านครหลวง การประปานครหลวง บริษัท ทีโอที จำกัด (มหาชน)
เป็นต้น
เนื่องจากผลงานของบริษัทได้รับการยอมรับอย่างกว้างขวางถึงคุณภาพและการบริหารโครงการที่มีประสิทธิภาพสูง
ส่งผลให้บริษัทได้มีโอกาสรับงานจากภาครัฐบาลอย่างสม่ำเสมอ
และได้รับการจัดอันดับผู้รับเหมาชั้นสูงสุดในหลายหน่วยงานของภาคราชการ

ในระยะเวลาต่อมาบริษัทเพิ่มทุนจดทะเบียนเพื่อรองรับการขยายตัวทางธุรกิจอย่างต่อเนื่อง
จนกระทั่งมี
ทุนจดทะเบียน 500 ล้านบาทในปี 2543 ซึ่งเป็นช่วงที่บริษัทมีการเติบโตอย่างรวดเร็ว
(แม้ว่าภาวะเศรษฐกิจและการขยายตัวของการลงทุนด้านก่อสร้างของภาครัฐชะลอตัว)
รวมทั้งได้มีการปรับปรุงวิธีการบริหารงาน การศึกษาเทคโนโลยีใหม่ๆ ในการได้งานบางโครงการ
เช่น โครงการวัดนครอินทร์ และโครงการวงแหวนอุตสาหกรรม ในปี 2543
บริษัทได้เข้าร่วมลงทุนกับบริษัทก่อสร้างชั้นนำ เช่น บริษัท คาจิม่า คอร์ปอเรชั่น จำกัด และบริษัท
โตคิว คอนสตรัคชั่น จำกัด ซึ่งเป็นบริษัทก่อสร้างชั้นนำของโลกจากประเทศญี่ปุ่น
เพื่อประโยชน์ในการขยายขอบเขตการรับงาน
ทำให้เกิดการแลกเปลี่ยนเรียนรู้ระบบการบริหารรวมทั้งเกิดการถ่ายทอดเทคโนโลยีใหม่ๆ
และพัฒนาประสิทธิภาพในการบริหารจัดการมากยิ่งขึ้น

จากการที่ผู้ถือหุ้นและผู้บริหารบางรายของบริษัทมีประสบการณ์ด้านอสังหาริมทรัพย์ ในปี 2545
บริษัทจึงขยายการลงทุนในธุรกิจด้านการพัฒนาอสังหาริมทรัพย์โดยซื้อที่ดินและสิ่งปลูกสร้างในโครงการเรสซิเดนท์
อิน เดอะ พาร์ค (เดิมชื่อ “สรานนท์”) จากบริษัท โลยัลตี้ เรียลเอสเตท แอนด์ ดีเวลล็อปเม้นท์
จำกัด มูลค่า 224.03 ล้านบาทและบริษัท โลยัลตี้ พร๊อพเพอร์ตี้ จำกัด มูลค่า 152.61 ล้านบาท
รวมมูลค่า 376.64 ล้านบาท ซึ่งทั้งสองบริษัทเป็นบริษัทที่เกี่ยวข้องกับกลุ่มสุวิวัฒน์ธนชัย
ประกอบไปด้วยที่ดิน 35-2-73.5 ไร่ และสิ่งปลูกสร้าง 15 หลัง ที่ถนนติวานนท์ ตำบล ปากเกร็ด
อำเภอ ปากเกร็ด จังหวัด นนทบุรี
ซึ่งเป็นโครงการบ้านเดี่ยวและทาวน์เฮาส์สำหรับกลุ่มลูกค้าระดับกลางถึงระดับสูง ปัจจุบันขายไปแล้ว
9 หลัง เหลือ 6 หลังซึ่งอยู่ระหว่างรอการปรับปรุงเพิ่มเติม และ ในปี 2547
บริษัทเข้าซื้อกิจการของบริษัท เซ็นจูรี ดีเวลล็อปเม้นท์ จำกัด จากนางสาว สุธาทิพย์ พงษ์เจริญ
(ซึ่งเดิม นางสาวสุธาทิพย์
ซื้อบริษัทมาจากกลุ่มสุวิวัฒน์ธนชัย ) ผู้ถือหุ้นของบริษัทเซ็นจูรี ดีเวลล็อปเม้นท์ จำกัด ในราคารวม 1
ล้านบาท (เดิมชื่อบริษัท โลยัลตี้ พร๊อพเพอร์ตี้ จำกัด และภายหลังเปลี่ยนชื่อเป็น บริษัท ยูนิค
เรียลเอสเตท แอนด์ ดีเวลล็อปเม้นท์ จำกัด) เพื่อประกอบธุรกิจอสังหาริมทรัพย์
ทั้งนี้การขยายธุรกิจดังกล่าว นอกจากจะเป็นการเพิ่มรายได้ให้กับบริษัทอีกทางหนึ่งแล้ว
ยังเป็นการใช้ทรัพย์สินของบริษัทที่มีอยู่ เช่น บุคลากร อุปกรณ์ เครื่องมือและเครื่องจักร เป็นต้น
ให้เกิดประสิทธิภาพสูงสุด

ทั้งนี้ ในปัจจุบัน บริษัทมีโครงการอสังหาริมทรัพย์ใหม่ที่เปิดโครงการแล้ว 1 โครงการ คือ
โครงการเรสซิเดนท์ อิน เดอะ พาร์ค เฟส 1 จำนวน 55 ยูนิต (รวมบ้านตัวอย่าง)
ก่อสร้างแล้วเสร็จ และอยู่ระหว่างการเปิดขาย โดย ณ วันที่ 31 ธันวาคม 2549
ขายและโอนไปได้แล้ว 18 ยูนิต คงเหลือ 37 ยูนิต (ดูรายละเอียดโครงการได้ในส่วนที่ 2 หัวข้อที่
3 การประกอบธุรกิจของแต่ละสายผลิตภัณฑ์) นอกจากนี้ บริษัทและบริษัทย่อยยังมีโครงการในอนาคต
2 โครงการ (ดูรายละเอียดโครงการในอนาคตได้ในส่วนที่ 2 หัวข้อที่ 6 โครงการในอนาคต)

ทั้งนี้
บริษัทได้ดำเนินการศึกษาข้อมูลเพื่อปรับเปลี่ยนนโยบายการประกอบธุรกิจอสังหาริมทรัพย์ให้เหมาะสมกับสภาพเศรษฐกิจและภาวะตลาดในปัจจุบัน
โดยบริษัทได้ว่าจ้าง บริษัท Jones Lang LaSeLLe
ให้เป็นผู้ศึกษาและวางแผนการทางด้านการตลาด
ซึ่งบริษัทได้รับรายงานผลการศึกษาในเดือนมกราคม 2550
ซึ่งได้นำเข้าที่ประชุมคณะกรรมการบริษัทแล้วว่า โครงการในอนาคตของบริษัทย่อย (โครงการ ยูนิค
พาร์ค) ตั้งอยู่บนทำเลที่มีศักยภาพในการพัฒนาโครงการได้
ซึ่งผู้บริหารของบริษัทนำผลการศึกษามากำหนดแนวทางการดำเนินการต่อไป

ณ วันที่ 23 มิถุนายน 2548 บริษัทจดทะเบียนเปลี่ยนเป็นบริษัทมหาชน เปลี่ยนชื่อเป็นบริษัท ยูนิค
เอ็นจิเนียริ่ง แอนด์ คอนสตรัคชั่น จำกัด (มหาชน)
และเพิ่มทุนจดทะเบียนเพื่อรองรับการออกหลักทรัพย์เป็น 625 ล้านบาท

การเปลี่ยนแปลงและพัฒนาการที่สำคัญของบริษัทมีดังต่อไปนี้

+-------------+--------------------------------------------------------+
| วัน เดือน ปี   | รายละเอียด                                              |
+=============+========================================================+
| 29 กรกฎาคม  | บริษ                                                    |
| 2537        | ัทก่อตั้งโดยกลุ่มตระกูลสุวิวัฒน์ธนชัยด้วยทุนจดทะเบียนและชำระแล้วเริ่มต้นที่ |
|             | 1,000,000 ล้านบาท มูลค่าที่ตราไว้หุ้นละ 10 บาท                 |
+-------------+--------------------------------------------------------+
| 30 ธันวาคม   | บริษัทดำเนินการเพิ่มทุนจดทะเบียนและชำระแล้วจากเดิม 1,000,000    |
| 2537        | บาท เป็น 50,000,000 บาท มูลค่าที่ตราไว้หุ้นละ 10 บาท           |
+-------------+--------------------------------------------------------+
| 12 พฤศจิกายน | บริษัทดำเนินการเพิ่มทุนจดทะเบียนและชำระแล้วจากเดิม 50,000,000   |
| 2541        | บาท เป็น 100,000,000 บาท มูลค่าที่ตราไว้หุ้นละ 10 บาท          |
+-------------+--------------------------------------------------------+
| 11 พฤษภาคม  | บริษัทดำเนินการเพิ่มทุนจดทะเบียนและชำระแล้วจากเดิม 100,000,000  |
| 2542        | บาท เป็น 250,000,000บาท มูลค่าที่ตราไว้หุ้นละ 10 บาท           |
+-------------+--------------------------------------------------------+
| 21 เมษายน   | บริษัทมีการเปลี่ยนแปลงผู้ถือหุ้นใหญ่จากกลุ่มสุวิวัฒน์ธนชัย เป็นนางสาวสมใจ |
| 2543        | ประทุมทอง โดย นางสาวสมใจเข้าถือหุ้นบริษัทจำนวน 21.5 ล้านหุ้น     |
|             | (ในราคาตามมูลค่าที่ตราไว้) รวมเป็นเงิน 215 ล้านบาท             |
|             | คิดเป็นจำนวนหุ้นร้อยละ 86 (ส่วนที่เหลือร้อยละ 14 ยังคงถือหุ้นโดยกลุ่ม  |
|             | สุวิวัฒน์ธนชัย) เนื่องจากในช่วงระยะปี 2543                      |
|             | บริษัทมีความต้องการเงินทุนเพื่อใช้หมุนเวียนกิจการ                  |
|             | และการขอใช้บริการทางการเงินจากสถาบันการเงินก็เป็นเรื่องลำบาก    |
|             | ประกอบก                                                |
|             | ับในช่วงเวลานั้นผู้ถือหุ้นบางคนมีความต้องการที่จะหยุดพักโดยไม่ต้องการเข |
|             | ้ามาดำเนินการในบริษัทอีกกลุ่มสุวิวัฒน์ธนชัยจึงได้ขายหุ้นให้กับนางสาวสมใจ |
|             | โดยให้นางสาวสมใจช่วยซื้อหุ้น และได้กลายเป็นผู้ถือหุ้นใหญ่ของบริษัท     |
|             | อย่างไรก็ตามเพื่อให้การดำเนินงานมีความต่อเนื่อง                  |
|             | ในด้านการบริหารยังคงเป็นทีมงานชุดเดิม                         |
+-------------+--------------------------------------------------------+
| 31 พฤษภาคม  | บริษัทดำเนินการเพิ่มทุนจดทะเบียนจากเดิม 250,000,000 บาท เป็น    |
| 2543        | 500,000,000 บาท                                        |
|             | มูลค่าที่ตราไว้หุ้นละ 10 บาท                                  |
|             | ซึ่งได้รับชำระเป็นเงินลงทุนรับล่วงหน้าระหว่างปี 2543 (ตั้งแต่วันที่ 10   |
|             | มกราคม – 27 เมษายน 2543)                               |
+-------------+--------------------------------------------------------+
| 13 กันยายน   | บริษัทขยายการลงทุนไปยังธุรกิจอสังหาริมทรัพย์                     |
| 2545        | โดยเข้าซื้อที่ดินที่ถนนติวานนท์ ตำบล ปากเกร็ด อำเภอ ปากเกร็ด จังหวัด |
|             | นนทบุรี 35 - 2 - 73.5 ไร่ และสิ่งปลูกสร้าง15 หลัง โครงการ      |
|             | เรสซิเดนท์ อิน เดอะ พาร์ค (เดิมชื่อ “สรานนท์”) จากบริษัท โลยัลตี้   |
|             | เรียลเอสเตท แอนด์ ดีเวลล็อปเม้นท์ จำกัด มูลค่า 224.03           |
|             | ล้านบาทและบริษัท โลยัลตี้ พร๊อพเพอร์ตี้ จำกัด มูลค่า 152.61 ล้านบาท  |
|             | รวมมูลค่า 376.64 ล้านบาท (ซึ่งทั้งสองบริษัทนี้                    |
|             | เป็นบริษัทของกลุ่มสุวิวัฒน์ธนชัย) โดยในปัจจุบัน                     |
|             | บริษัทได้ขายที่ดินและสิ่งปลูกสร้างไปแล้ว 9 หลัง คงเหลือสิ่งปลูกสร้างอีก  |
|             | 6                                                      |
|             | หล                                                     |
|             | ังซึ่งรอการปรับปรุงเพิ่มเติมและที่ดินในส่วนที่พัฒนาเป็นโครงการเรสซิเดนท์ |
|             | อิน เดอะ พาร์ค เฟส 1, 2, และ 3 จำนวน 14-1-79.7 ไร่        |
|             | และที่ดินซึ่งรอการพัฒนา 18-3-77.4 ไร่                         |
+-------------+--------------------------------------------------------+
| 25 มิถุนายน   | บริษัทเข้าซื้อกิจการของบริษัท เซ็นจูรี ดีเวลล็อปเม้นท์                |
| 2547        | จำกัดจากนางสาวสุธาทิพย์ พงษ์เจริญ ผู้ถือหุ้นของบริษัทเซ็นจูรี          |
|             | ดีเวลล็อปเม้นท์ จำกัด (ซึ่งเดิม นางสาวสุธาทิพย์                   |
|             | ซื้อบริษัทมาจากกลุ่มสุวิวัฒน์ธนชัย) จำนวน 2,219,988 หุ้น            |
|             | (โดยมีมูลค่าที่ตราไว้ 100 บาทต่อหุ้น) ในราคารวม 1 ล้านบาท        |
|             | ส่งผลให้บริษัทถือหุ้น ร้อยละ 99.9 ณ วันที่เข้าทำรายการดังกล่าว       |
|             | มูลค่ายุติธ                                                |
|             | รรมของสินทรัพย์สุทธิมีมูลค่าสูงกว่าจำนวนที่บริษัทจ่ายซื้อจำนวนเงินประมาณ |
|             | 25.1 ล้านบาท                                            |
|             |                                                        |
|             | (บริษัท เซ็นจูรี ดีเวลล็อปเม้นท์ จำกัด เดิมชื่อ บริษัท โลยัลตี้          |
|             | พร็อพเพอร์ตี้ จำกัด และภายหลังเปลี่ยนชื่อเป็นบริษัท ยูนิค เรียลเอสเตท  |
|             | แอนด์ ดีเวลล็อปเม้นท์ จำกัด)                                 |
+-------------+--------------------------------------------------------+
| 20 กันยายน   | บริษัทยูนิค เรียลเอสเตท แอนด์ ดีเวลล็อปเม้นท์ จำกัด (“บริษัทย่อย”)   |
| 2547        | ได้มีมติเพิ่มทุน                                             |
|             | จดทะเบียนของบริษัทย่อย 287 ล้านบาท จาก 213 ล้านบาท เป็น 500   |
|             | ล้านบาท                                                 |
|             | เนื่องจากในขณะนั้นบริษัทย่อยได้รับอนุมัติวงเงินกู้จาก                 |
|             | สถาบันการเงินโดยมีเงื่อนไขต้องเพิ่มทุนจดทะเบียนให้มีทุนจดทะเบียนทั้งสิ้น |
|             | 500 ล้านบาท โดยนางสมใจ ประทุมทอง                         |
|             | (ซึ่งเป็นกรรมการของบริษัทย่อยและผู้ถือหุ้นใหญ่ของบริษัท              |
|             | รวมทั้งเป็นกรรมการของบริษัท) เป็นผู้เพิ่มทุนจำนวนเงินรวม 287       |
|             | ล้านบาท โดยสาเหตุที่บริษัทไม่ซื้อหุ้นเพิ่มทุนเนื่องจาก ณ ขณะนั้น         |
|             | บริษัทจำเป็นต้องสำรองเงินไว้เพื่อใช้ในการหมุนเวียนธุรกิจ            |
|             | จึงได้ให้กรรมการคือนางสาวสมใจ ใช้สิทธิ์ซื้อหุ้นเพิ่มทุนดังกล่าว         |
+-------------+--------------------------------------------------------+
| 21 ธันวาคม   | นางสาวสมใจ ขายหุ้นบริษัทย่อยจำนวน 2.87 ล้านหุ้นให้บริษัท ในราคา   |
| 2547        | 287 ล้านบาท โดยบริษัทฯได้ชำระค่าหุ้นให้แก่นางสาวสมใจ            |
|             | เป็นตั๋วสัญญาใช้เงิน ไม่มีดอกเบี้ย จำนวน 4 ฉบับ                   |
|             | (โดยมีการชำระเงินตามตั๋วแล้ว ในวันที่ 29 ธันวาคม 2547 วันที่ 28    |
|             | มีนาคม 2548                                             |
|             | วันที่ 30 มีนาคม 2548 และวันที่ 1 เมษายน 2548) จึงส่งผลให้       |
|             | บริษัทถือหุ้นในบริษัทย่อยร้อยละ 99.99 ของทุนจดทะเบียนและชำระแล้ว   |
|             | 500 ล้านบาทของบริษัทย่อยจนถึงปัจจุบัน                          |
+-------------+--------------------------------------------------------+
| 14 กุมภาพันธ์  | บริษัทมีการเปลี่ยนแปลงผู้ถือหุ้นใหญ่จากนางสาวสมใจ ประทุมทอง        |
| 2548        | เป็นกลุ่มสุวิวัฒน์ธนชัย โดยกลุ่มสุวิวัฒน์ธนชัย เข้าซื้อหุ้นบริษัทร้อยละ 89.99 |
|             | มูลค่าหุ้นเท่ากับ 450 ล้านบาท                                 |
|             | (ในราคาต่อหุ้นเท่ากับที่นางสาวสมใจซื้อมาจากกลุ่มสุวิวัฒน์ธนชัยในปี      |
|             | 2543) ส่งผลให้นางสาวสมใจ ประทุมทองถือหุ้นของบริษัทเพียงร้อยละ 10 |
|             | ทั้งนี้บริษัทยังไม่เคยมีการจ่ายปันผลในระหว่างที่นางสาวสมใจ           |
|             | ประทุมทองเป็นผู้ถือหุ้นอยู่                                     |
+-------------+--------------------------------------------------------+
| 9 พฤษภาคม   | กลุ่มสุวิวัฒน์ธนชัย (นายสมภพ สุวิวัฒน์ธนชัย) ได้ขายหุ้นจำนวน 6 ล้านหุ้น  |
| 2548        | (ในราคาตามมูลค่าที่ตราไว้) รวมเป็นเงินเท่ากับ 60                |
|             | ล้านบาทให้กับนางถนอมศรี สุดโต (อดีตภรรยา                     |
|             | นายประสงค์ สุวิวัฒน์ธนชัย) ซึ่งเป็นหนึ่งในผู้ถือหุ้นกลุ่มสุวิวัฒน์ธนชัย       |
+-------------+--------------------------------------------------------+
| 23 มิถุนายน   | มีมติให้แปรสภาพบริษัทเป็นบริษัทมหาชน                           |
| 2548        |                                                        |
|             | มีมติให้แก้ไขเปลี่ยนแปลงมูลค่าที่ตราไว้จากมูลค่าหุ้นละ 10 บาท         |
|             | เป็นมูลค่าหุ้นละ 1 บาท                                      |
|             |                                                        |
|             | บริษัทดำเนินการเพิ่มทุนจดทะเบียนเพ                            |
|             | ื่อรองรับการเสนอขายหุ้นสามัญเพิ่มทุนของบริษัทต่อประชาชนครั้งแรกจำนวน |
|             | 125,000,000 ล้านบาท จากทุนจดทะเบียนเดิม 500,000,000 บาท    |
|             | เป็น 625,000,000 บาท                                    |
|             |                                                        |
|             | บริษัทจดทะเบียนแปรสภาพเป็นบริษัทมหาชนเปลี่ยนชื่อจาก บริษัท ยูนิค     |
|             | เอ็นจิเนียริ่ง แอนด์ คอนสตรัคชั่น จำกัด เป็น บริษัท ยูนิค เอ็นจิเนียริ่ง   |
|             | แอนด์ คอนสตรัคชั่น จำกัด (มหาชน)                            |
+-------------+--------------------------------------------------------+
| 29 ธันวาคม   | เพื่อเป็นการแก้ปัญหาความขัดแย้งทางผลประโยช                    |
| 2548        | น์ในทางธุรกิจที่อาจจะเกิดขึ้นและเพื่อเพิ่มศักยภาพทางการแข่งขันของบริษัท |
|             | บริษัทได้ดำเนินการซื้อทรัพย์สินอันได้แก่ ที่ดิน                       |
|             | รวมทั้งอาคารและสิ่งปลูกสร้างบนที่ดิน โรงงาน                     |
|             | และเครื่องจักรรวมทั้งส่วนควบและอะไหล่ของเครื่องจักร ของบริษัท      |
|             | ไล้ท์สตีล อินดัสตรี จำกัด ที่อำเภอ กบินทร์บุรี จังหวัด ปราจีนบุรี        |
|             | มูลค่ารวมทั้งสิ้น 107 ล้านบาท (ไม่รวมภาษีมูลค่าเพิ่ม)(ประเมินราคาโดย |
|             | American Appraisal (Thailand) Limited เมื่อวันที่ 19 ธันวาคม |
|             | 2548 มูลค่าประเมินเท่ากับ 107.17 ล้านบาท)                    |
|             | รวมทั้งได้มีการก่อสร้างโรงงานประกอบและเชื่อมเหล็กขึ้นอีก 1 โรงงาน  |
|             | ณ ไตรมาสที่ 4 ปี 2548 ที่ถนนเทศบาล 3 และ 9 อำเภอ ลาดหลุมแก้ว  |
|             | จังหวัด ปทุมธานี บนเนื้อที่ 31–3–86 ไร่ มูลค่าที่ดิน                 |
|             | สิ่งก่อสร้างและอุปกรณ์ประมาณ 15 ล้านบาท                       |
+-------------+--------------------------------------------------------+
| 21 มกราคม   | ในเดือนมกราคม 2549 กรมสอบสวนคดีพิเศษ (ดี เอส ไอ)           |
| 2549        | ได้เข้า                                                  |
|             | ตรวจสอบการประมูลโครงการก่อสร้างถนนและอุโมงค์ของกรุงเทพมหานคร |
|             | ซึ่งได้มีการประกาศผลการประมูลไปเป็นที่เรียบร้อยแล้วในเดือนมกราคม   |
|             | 2549 และต่อมาได้ประกาศยกเลิกการประกวดราคาทั้ง 16 โครงการ    |
|             | ซึ่งเป็นโ                                                 |
|             | ครงการที่บริษัทได้รับการชนะการประมูลและอยู่ระหว่างรอลงนามเซ็นสัญญา |
|             | 2 โครงการคือ โครงการก่อสร้างถนนกรุงเทพกรีฑา - ร่มเกล้า ช่วง 1  |
|             | และ 1/1 มูลค่า 2,288 ล้านบาท                              |
|             | และโครงการก่อสร้างทางลอดถนนศรีนครินทร์-ถนนสุขุมวิท103 (อุดมสุข)  |
|             | และโครงการปรับปรุงถนนศรีนครินทร์ จากบริเวณแยกถนนพัฒนาการ -    |
|             | ถนนสุขุมวิท 103 มูลค่า 1,979 ล้านบาท ซึ่ง นายประสงค์ สุวิวัฒน์ธนชัย  |
|             | ขณะนั้นดำรงตำแหน่งกรรมการและประธานกรรมการบริหารของบริษัท     |
|             | ได้ถูกกล่าวหาในความผิดฐานสนับสนุนเจ้าหน้าที่รัฐกระทำโดยทุจริต       |
|             | ซึ่งขณะ                                                  |
|             | นี้เรื่องได้ถูกส่งไปยังคณะกรรมการป้องกันและปราบปรามการทุจริตแห่งชาติ |
|             | (ป.ป.ช.) ในฐานะผู้ถูกกล่าวหาและยังไม่ได้ไต่สวน ซึ่งต่อมาวันที่ 21    |
|             | มกราคม 2549 นายประสงค์ จึงได้ลาออกจากการเป็นกรรมการ        |
|             | และประธานกรรมการบริหาร และที่ประชุมคณะกรรมการครั้งที่ 1 /2549  |
|             | เมื่อวันที่ 23 มกราคม 2549 ได้แต่งตั้ง นางสาวกรภัทร์ สุวิวัฒน์ธนชัย    |
|             | ให้ดำรงตำแหน่งประธานกรรมการบริหารแทน                      |
+-------------+--------------------------------------------------------+

2.  ภาพรวมการประกอบธุรกิจของบริษัทและบริษัทย่อย

2.2.1 งานรับเหมาก่อสร้าง

ในธุรกิจงานรับเหมาก่อสร้าง บริษัทเป็นผู้รับเหมาหลัก (Main Contractor)
รับงานทั้งงานแบบเบ็ดเสร็จ (Turnkey Design Services)
ซึ่งให้บริการครบวงจรทั้งงานออกแบบและงานก่อสร้าง
และงานรับก่อสร้างตามแบบที่ดำเนินการก่อสร้างตามแบบที่ผู้ว่าจ้างได้กำหนดไว้
โดยบริษัทรับงานผ่านกระบวนการประกวดราคาซึ่งบริษัทจะดำเนินการเสนองานในนามบริษัทโดยตรง

ในกรณีที่เป็นงานโครงการขนาดใหญ่ที่เป็นการประมูลระดับนานาชาติ หรือ
กำหนดให้มีผู้เชี่ยวชาญจากด้านอื่นๆเข้าร่วม หรือ เพื่อให้มีคุณสมบัติครบถ้วนในการเข้าร่วมประมูล
หรือโครงการประมูลมีขอบเขตของงานใหญ่เกินกว่าที่ผู้รับเหมารายเดียวจะดำเนินการได้บริษัทจะเสนองานร่วมกับบริษัทอื่นเพื่อประมูลงานในรูปของกิจการร่วมค้า
(Joint Venture) และกลุ่มนิติบุคคลร่วมทำงาน (Consortium)

ทั้งนี้ในการดำเนินการก่อสร้าง
บริษัทจะดำเนินการก่อสร้างโดยการวางแผนและแบ่งแยกชิ้นงานเป็นส่วนๆตามสภาพลักษณะของงานแต่ละประเภท
และว่าจ้างผู้รับเหมารายย่อยที่มีความชำนาญเฉพาะทาง (Specialist)
มาดำเนินการโดยบริษัทจะคัดเลือกผู้รับเหมา โดยวิธีการเปรียบเทียบราคา ชื่อเสียง ประสบการณ์
ผลงานและราคาของแต่ละรายเพื่อให้ได้ผู้รับเหมาที่เหมาะสม
สามารถดำเนินงานให้เสร็จสมบูรณ์ด้วยคุณภาพและเวลาที่กำหนด

บริษัทมีความเชี่ยวชาญในงานก่อสร้างสาธารณูปโภคขนาดกลางและขนาดใหญ่
ลูกค้าของบริษัทเป็นภาคราชการและรัฐวิสาหกิจที่มีความสัมพันธ์อันดีกับบริษัทมาเป็นระยะเวลายาวนานและให้บริการมาแล้วอย่างต่อเนื่อง
บริษัทมีความชำนาญในงานก่อสร้างสาธารณูปโภคทุกประเภท อาทิเช่น
งานก่อสร้างสะพานโครงสร้างเหล็กและสะพานโครงสร้างคอนกรีตเสริมเหล็ก
งานก่อสร้างอุโมงค์รถยนต์ลอดใต้ทางแยก งานระบบสาธารณูปโภคใต้ดินทั้งประปา ไฟฟ้า โทรศัพท์
งานก่อสร้างทางคอนกรีตเสริมเหล็กและแอสฟัลท์ติกคอนกรีต งานโครงสร้างเหล็ก
และงานก่อสร้างเขื่อนและกำแพงกันดิน เป็นต้น ณ วันที่ 31 ธันวาคม 2549
บริษัทมีโครงการที่อยู่ระหว่างการดำเนินงานมูลค่าโครงการรวมประมาณ 1,959 ล้านบาท
โดยมีมูลค่างานที่ยังไม่ได้ก่อสร้างเท่ากับ 1,300 ล้านบาท (ต่อมาในเดือนกุมภาพันธ์ 2550
บริษัทได้ลงนามในสัญญาก่อสร้างเพิ่มเติม 3 โครงการ รวมมูลค่า 4,268.2 ล้านบาท)
(ดูรายละเอียดงานที่ยังไม่ได้ส่งมอบได้ใน ส่วนที่ 2 หัวข้อที่ 3
การประกอบธุรกิจของแต่ละสายผลิตภัณฑ์ หน้า 27)

  2.2.2 งานพัฒนาโครงการอสังหาริมทรัพย์เพื่อขาย

บริษัทประกอบธุรกิจพัฒนาอสังหาริมทรัพย์ โดยพัฒนาโครงการที่อยู่อาศัยเพื่อขายประเภทบ้านเดี่ยว
และ ทาวน์เฮาส์
โดยเน้นพัฒนาโครงการในเขตกรุงเทพมหานครและปริมณฑลซึ่งแต่ละโครงการบริษัทจะมีการกำหนดกลุ่มลูกค้าเป้าหมายที่มีรายได้ระดับปานกลางถึงสูง
(medium to high) โดยเน้นที่ทำเลดี สมราคา มีสาธารณูปโภคครบครัน
รวมทั้งมีการคมนาคมที่สะดวก ทั้งนี้ ในปัจจุบัน
บริษัทมีโครงการอสังหาริมทรัพย์ใหม่ที่เปิดโครงการแล้ว 1 โครงการ คือ โครงการเรสซิเดนท์ อิน
เดอะ พาร์ค เฟส 1 จำนวน 55 ยูนิต (รวมบ้านตัวอย่าง) ก่อสร้างแล้วเสร็จ
และอยู่ระหว่างการเปิดขาย โดย ณ วันที่ 31 ธันวาคม 2549 ขายและโอนไปได้แล้ว 18 ยูนิต
คงเหลือ 37
ยูนิต (ดูรายละเอียดโครงการได้ในส่วนที่ 2 หัวข้อที่ 3 การประกอบธุรกิจของแต่ละสายผลิตภัณฑ์)
นอกจากนี้ บริษัทและบริษัทย่อยยังมีโครงการในอนาคต 2 โครงการ
(ดูรายละเอียดโครงการในอนาคตได้ในส่วนที่ 2 หัวข้อที่ 6 โครงการในอนาคต)

โครงสร้างการถือหุ้นของกลุ่มบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน)

ณ วันที่ 31 ธันวาคม พ.ศ. 2549

  -----------------------------------------------------------------------
  []

  -----------------------------------------------------------------------

  หมายเหตุ : ผู้ถือหุ้นส่วนที่เหลือเป็นบุคคลรายย่อยที่มิได้เป็นบุคคลที่เกี่ยวข้องกัน

บริษัทย่อย

บริษัท ยูนิค เรียลเอสเตท แอนด์ ดีเวลล็อปเม้นท์ จำกัด เดิมชื่อบริษัท โลยัลตี้ พร็อพเพอร์ตี้ จำกัด
ก่อตั้งเมื่อวันที่ 1 กันยายน 2536 โดยกลุ่มตระกูลสุวิวัฒน์ธนชัย ด้วยทุนจดทะเบียน 1 ล้านบาท
เพื่อประกอบธุรกิจรับเหมาก่อสร้างและอสังหาริมทรัพย์ ต่อมาในเดือนธันวาคม 2546
กลุ่มตระกูลสุวิวัฒน์ธนชัยได้ขายหุ้นส่วนใหญ่ให้กับนางสาวสุธาทิพย์ พงษ์เจริญ
และได้เปลี่ยนชื่อเป็นบริษัท เซ็นจูรี ดีเวลล็อปเม้นท์ จำกัด รวมทั้งมีการเพิ่มทุนในวันที่ 24 มิถุนายน
2547 เป็น 213 ล้านบาท ซึ่งการเพิ่มทุนจดทะเบียนเป็น 213 ล้านบาท ในครั้งนั้น
นางสาวสุธาทิพย์
พงษ์เจริญ ได้ชำระค่าหุ้นเพิ่มทุนให้บริษัทย่อยเป็นตั๋วสัญญาใช้เงินจำนวน 2 ฉบับ ฉบับที่ 1
เป็นเงินจำนวน 211.4 ล้านบาท ฉบับที่ 2 เป็นเงินจำนวน 0.6 ล้านบาท
และบริษัทย่อยได้สลักหลังตั๋วสัญญาใช้เงินฉบับที่ 1 เพื่อชำระคืนเงินกู้ยืมให้แก่กรรมการ
(นายประสงค์ สุวิวัฒน์ธนชัย) ส่วนตั๋วสัญญาใช้เงินฉบับที่ 2
บริษัทย่อยได้สลักหลังเพื่อให้กรรมการของบริษัทย่อย (นางสาวสมใจ ประทุมทอง) กู้ยืม

ในวันที่ 25 มิถุนายน 2547 บริษัทได้เข้าซื้อหุ้นในบริษัทย่อยจากนางสาวสุธาทิพย์ พงษ์เจริญ
โดยชำระเงินค่าหุ้นเป็นจำนวน 1.0 ล้านบาท ต่อมาในวันที่ 20 กันยายน 2547
ผู้ถือหุ้นของบริษัทย่อยได้มีมติพิเศษให้
นางสาวสมใจ ประทุมทอง เพิ่มทุนจดทะเบียนให้บริษัทย่อยอีกจำนวน 287.0 ล้านบาท เป็น 500.0
ล้านบาท โดยนางสาวสมใจ ประทุมทอง ซึ่งเป็นผู้ถือหุ้นใหญ่และกรรมการของบริษัท
ได้ชำระค่าหุ้นเพิ่มทุนจำนวน 287.0 ล้านบาท เป็นตั๋วสัญญาใช้เงินจำนวน 2 ฉบับ
ตั๋วสัญญาใช้เงินฉบับที่ 1 จำนวนเงิน 207.8 ล้านบาท
ซึ่งต่อมาบริษัทย่อยได้สลักหลังเพื่อจ่ายให้กับผู้รับเหมารายใหญ่ ส่วนตั๋วสัญญาใช้เงินฉบับที่ 2
จำนวนเงิน 79.2 ล้านบาท บริษัทย่อยได้สลักหลังเพื่อให้ผู้ถือหุ้นรายใหม่ (นางสาวสมใจ
ประทุมทอง) กู้ยืม และในวันที่ 21 ธันวาคม 2547
บริษัทได้เข้าซื้อหุ้นของบริษัทย่อยในส่วนของนางสาวสมใจ ประทุมทอง 2.87 ล้านหุ้น ในราคา 287
ล้านบาท (โดยบริษัทฯได้ชำระค่าหุ้นให้แก่นางสาวสมใจ ประทุมทองเป็นตั๋วสัญญาใช้เงินไม่มีดอกเบี้ย
จำนวน 4 ฉบับ ฉบับที่1 ลงวันที่ 25 ธันวาคม 2547 ครบกำหนดวันที่ 29 ธันวาคม 2547
จำนวนเงิน 43.5 ล้านบาท ฉบับที่ 2 ลงวันที่ 25 ธันวาคม 2547 ครบกำหนดวันที่ 30 มีนาคม
2548 จำนวนเงิน 115.0 ล้านบาท ฉบับที่ 3 ลงวันที่ 25 ธันวาคม 2547 ครบกำหนดวันที่ 31
มีนาคม 2548 จำนวนเงิน 115.0 ล้านบาท ฉบับที่ 4 ลงวันที่ 25 ธันวาคม 2547 ครบกำหนดวันที่
1 เมษายน 2548 จำนวนเงิน 13.5 ล้านบาท
ซึ่งปัจจุบันบริษัทได้ชำระเงินตามตั๋วสัญญาใช้เงินดังกล่าวเรียบร้อยแล้ว) จึงส่งผลให้ บริษัทถือหุ้นใน
บริษัทย่อยร้อยละ 99.99 ของทุนจดทะเบียนและชำระแล้ว 500 ล้านบาทของบริษัทย่อยจนถึงปัจจุบัน

ทั้งนี้
ผู้บริหารของบริษัทยืนยันว่าจะไม่ดำเนินการให้มีการเพิ่มทุนโดยการรับชำระเป็นตั๋วสัญญาใช้เงินอีก

ในปี 2547 – 2548 บริษัทย่อยได้รับงานก่อสร้างจากบริษัทยูนิค เอ็นจิเนียริ่ง แอนด์ คอนสตรัคชั่น
จำกัด (มหาชน) รวม 5 โครงการ และสำหรับธุรกิจอสังหาริมทรัพย์ บริษัท ยูนิค เรียลเอสเตท
แอนด์ ดีเวลล็อปเม้นท์ จำกัด รับงานก่อสร้างอสังหาริมทรัพย์จากบริษัท ยูนิค เอ็นจิเนียริ่ง แอนด์
คอนสตรัคชั่น จำกัด (มหาชน) เพียงรายเดียวจำนวน 1 โครงการคือ โครงการหมู่บ้าน
เรสซิเดนท์ อิน เดอะ พาร์ค ซึ่งที่ดินเป็นกรรมสิทธิ์ของบริษัท ยูนิค เอ็นจิเนียริ่ง แอนด์
คอนสตรัคชั่น จำกัด (มหาชน) (บริษัทซื้อโครงการดังกล่าวในปี 2545)
โดยบริษัทย่อยรับงานก่อสร้างทั้งบ้านเดี่ยวและทาวน์เฮาส์ในเฟส 1 ทั้งสิ้น 55 ยูนิต
ซึ่งงานก่อสร้างแล้วเสร็จในเดือนธันวาคม 2548

ทั้งนี้ หลังจากการรับเหมาก่อสร้างโครงการทั้ง 5 โครงการจาก บริษัท ยูนิค เอ็นจิเนียริ่ง แอนด์
คอนสตรัคชั่น จำกัด (มหาชน) ได้แล้วเสร็จ บริษัท ยูนิค เรียลเอสเตท แอนด์ ดีเวลล็อปเม้นท์
จำกัด จะมุ่งเน้นเพียงการดำเนินธุรกิจด้านอสังหาริมทรัพย์เท่านั้น โดยมีโครงการในอนาคต 1
โครงการคือ โครงการ ยูนิค พาร์ค (ดูรายละเอียดของโครงการได้ในส่วนที่ 2 หัวข้อที่ 6
โครงการในอนาคต)

กิจการร่วมค้า (Joint Venture)

ณ วันที่ 31 ธันวาคม 2549 บริษัทมีกิจการร่วมค้าเพื่องานรับเหมาก่อสร้างโครงการคือ

กิจการร่วมค้า คาจิมา – โตคิว – ยูนิค เป็นการร่วมทุนระหว่างบริษัท คาจิม่า คอร์ปอเรชั่น
จำกัด, บริษัท โตคิว คอนสตรัคชั่น จำกัด และบริษัท
จัดตั้งขึ้นเพื่อดำเนินโครงการสะพานข้ามแม่น้ำเจ้าพระยาบริเวณวัดนครอินทร์และถนนเชื่อมต่อสายติวานนท์
– เพชรเกษม – รัตนาธิเบศร์ (โครงการ WNI) และโครงการวงแหวนอุตสาหกรรมสัญญาที่ 3:
ฝั่งตะวันตก (โครงการ IRR)

ซึ่งกิจการร่วมค้านี้ จะมีการแบ่งส่วนงานที่รับผิดชอบอย่างชัดเจน ซึ่งผู้ร่วมทุนจะเป็นผู้บริหารรายได้
และค่าใช้จ่ายในส่วนงานของตนเองแยกขาดจากกัน โดยโครงการทั้ง 2
ได้ก่อสร้างเสร็จเรียบร้อยแล้วในปี 2549

นิติบุคคลร่วมทำงาน (Consortium)

ณ วันที่ 30 กันยายน 2549 บริษัทร่วมทำงานกับนิติบุคคลอื่นเพื่องานรับเหมาก่อสร้างโครงการ คือ

นิติบุคคลร่วมทำงานระหว่าง บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน)
และห้างหุ้นส่วนจำกัด สามประสิทธิ์ โดยที่แต่ละฝ่ายมีส่วนได้เสียในอัตราร้อยละ 50
จัดตั้งขึ้นเพื่อดำเนินโครงการวางท่อส่งน้ำบางประกง – ชลบุรี มูลค่าโครงการรวม 850 ล้านบาท
และ โครงการวางท่อเชื่อมโยงอ่างเก็บน้ำประแสร์ – คลองใหญ่ มูลค่าโครงการรวม 492
ล้านบาท ซึ่งนิติบุคคลร่วมทำงานนี้ จะมีการแบ่งส่วนงานที่รับผิดชอบอย่างชัดเจน
ซึ่งผู้ร่วมทุนจะเป็นผู้บริหารรายได้ และค่าใช้จ่ายในส่วนงานของตนเองแยกขาดจากกัน
ทั้งนี้มูลค่าโครงการที่บริษัทดำเนินการในโครงการท่อส่งน้ำบางประกง – ชลบุรี เท่ากับ
457ล้านบาทและโครงการวางท่อเชื่อมโยงอ่างเก็บน้ำประแสร์ – คลองใหญ่เท่ากับ 246 ล้านบาท
ในปัจจุบัน โครงการวางท่อส่งน้ำ บางประกง – ชลบุรี ซึ่งแล้วเสร็จในเดือนมีนาคม ปี 2549
และโครงการวางท่อเชื่อมโยงอ่างเก็บน้ำประแสร์ –
คลองใหญ่ซึ่งคาดการณ์ก่อสร้างแล้วเสร็จในเดือนเมษายน 2550
(ขยายเวลาสิ้นสุดโครงการจากเดือนธันวาคม 2549)

3.  โครงสร้างรายได้

[TABLE]

หมายเหตุ : รายได้จากอสังหาริมทรัพย์เป็นรายได้จากการขายที่ดินและสิ่งปลูกสร้าง

รายได้ค่าวัสดุก่อสร้าง เป็นการขายวัสดุก่อสร้างให้กับกิจการร่วมค้า
มิใช่รายได้จากธุรกิจหลักของบริษัท

กำไรจากการขายอุปกรณ์ในปี 2547 เป็นกำไรที่เกิดจากการขายอุปกรณ์ก่อสร้างให้กับบริษัท
ไล้ท์สตีล อินดัสตรี จำกัด ซึ่งเกิดขึ้นเป็นการเฉพาะ
ซึ่งต่อมาบริษัทได้ซื้อทรัพย์สินได้แก่ที่ดินรวามทั้งอาคารและสิ่วปลูกสร้างบนที่ดิน
โรงงานและเครื่องจักรจาก บริษัท ไล้ท์สตีล อินดัสตรี จำกัด

รายได้อื่นในปี 2547 จำนวน 25.1 ล้านบาท เป็นรายได้ทางบัญชีจากการเข้าซื้อหุ้นของบริษัทย่อย
ในราคา 1 ล้านบาท
ซึ่งมูลค่ายุติธรรมของสินทรัพย์สุทธิมีมูลค่าสูงกว่าจำนวนที่บริษัทจ่ายซื้อจำนวนเงินประมาณ 25.1
ล้านบาท

รายได้อื่นในปี 2548 เป็นรายได้จากการขายวัสดุก่อสร้างและให้บริการผู้รับเหมารายย่อย
รายได้จากดอกเบี้ยรับและกำไรจากอัตราแลกเปลี่ยน

รายได้อื่นในปี 2549 เป็นรายได้จากการขายวัสดุก่อสร้างและให้บริการผู้รับเหมารายย่อย
รายได้จากดอกเบี้ยรับ และการขายสินทรัพย์

กลุ่มบริษัทยูนิค คือ บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน)
บริษัทย่อยและกิจการร่วมค้า

เมื่อวันที่ 23 มิถุนายน 2549
บริษัทได้จดทะเบียนกับกรมสรรพากรเพื่อเปลี่ยนสัดส่วนในกิจการร่วมค้าคาจิมา-โตคิว-ยูนิค
จากร้อยละ 40.362 เป็นร้อยละ 48.06

2.4 เป้าหมายในการดำเนินธุรกิจ

บริษัทมีความมุ่งมั่นที่จะเป็นบริษัทก่อสร้างชั้นนำของประเทศ
ด้วยความเชื่อมั่นในศักยภาพของบริษัททั้งในด้านการจัดหาเทคโนโลยีชั้นสูงที่ทันสมัยเหมาะสมกับงานและบุคลากรที่มีความสามารถ
สามารถส่งมอบงานคุณภาพภายในระยะเวลาที่กำหนดเป็นที่ยอมรับและไว้วางใจจากลูกค้า

บริษัทให้ความสำคัญต่อการรักษาฐานะทางการเงินของบริษัทให้มีความแข็งแกร่งอยู่เสมอโดยมีเป้าหมายในการดำเนินธุรกิจให้มีการเจริญเติบโตอย่างมั่นคงและต่อเนื่องพร้อมทั้งเสริมสร้างศักยภาพทางการแข่งขัน
ทั้งนี้บริษัทมุ่งสู่การเป็นผู้นำด้านการก่อสร้าง เข้าร่วมดำเนินธุรกิจกิจการสัมปทาน
(Concessionaire)
รวมทั้งมีเป้าหมายในอนาคตระยะยาวที่จะขยายการลงทุนไปสู่ธุรกิจอสังหาริมทรัพย์อื่นๆ เช่น
อาคารสำนักงาน โรงแรม เป็นต้น

นอกจากนี้บริษัทยังมุ่งเน้นเรื่องการบริหารจัดการที่มีประสิทธิภาพ
เพื่อการลดต้นทุนในการดำเนินงานและประหยัดเวลาในการดำเนินโครงการต่างๆ
โดยบริหารงานด้วยความโปร่งใสตามหลักธรรมาภิบาลที่ดี
รวมทั้งคำถึงความปลอดภัยในการทำงานเพื่อพัฒนาคุณภาพชีวิต และสิ่งแวดล้อมเพื่อตอบแทนสู่สังคม